als_Latn dik_Latn sag_Latn
Partia Demokratike ashtu siç edhe kishte paralajmëruar më parë ka nisur protestat para kryesisë së Kuvendit të Shqipërisë për të kërkuar dorëheqjen e Kryetarit të Kuvendit, Ilir Meta.
Forumi Rinor i Partisë Demokratike ka protestuar paraditen e sotme përpara Kryesisë së Kuvendit për të këruar dorëheqjen e kryeparlamentarit Ilir Meta, i cili akuzohet nga deputeti Tom Doshi se ka paguar për ta vrarë së bashku me deputetin Mhill Fufi.
Deputetë të Partisë Demokratike janë larguar sot nga Komisioni i Ligjeve dhe kanë protestuar përpara Kryesisë së Kuvendit, mbështetur nga Forumi Qytetarë i Partisë Demokratike.
Sekretari i Përgjithshëm i Partisë Demokratike, Arben Ristani, duke folur për mediat u shpreh se, “qytetarët kanë zgjedhur të protestojnë dhe këmbëngulin që Meta të japë dorëheqjen”.
“Ne do të vazhdojmë të kërkojmë në mënyrë të pandalshme, çdo ditë e çdo orë dorëheqjen e Metës. Do të protestojmë të shtunën në Durrës dhe do të vazhdojmë në të gjithë Shqipërinë. Meta duhet të jap dorëheqjen që drejtësia të punojë e pavarur. Kjo është një formë proteste për të treguar që distancohemi nga një kryetar Kuvendi që akuzohet për vrasje”, tha ai.
Partia Demokratike, pas protestës së 12 marsit ka marrë vendim në kryesinë e PD-së së se do të këtë protesta në të gjithë vendin, deri në dorëheqjen e kryetarit të Kuvendit, Ilir Meta për t’i hapur rrugë hetimi, pas akuzave publike që pretendon deputeti, Tom Doshi, që pretendon se kryeparlamentari Meta ka urdhëruar për vrasjes së tij dhe të deputetit të PD-së, Mhill Fufi
als_Latn als_Latn als_Latn als_Latn als_Latn als_Latn